

 REPUBLIKA HRVATSKA

PRIMORSKO - GORANSKA ŽUPANIJA

UPRAVNI ODJEL ZA POMORSKO DOBRO,

PROMET I VEZE

**J A V N I P O Z I V**

**ZA PRIJAVU PROJEKTA ZA RASPODJELU SREDSTAVA RADI**

**POMOĆI U ODRŽAVANJU JAVNIH I NERAZVRSTANIH CESTA**

**UVJETI PRIJAVE**

**I.**

U Proračunu Primorsko-goranske županije za 2019. godinu, razdjel 7. Upravni odjel za pomorsko dobro, promet i veze (u daljnjem tekstu: Upravni odjel), planirana su sredstva za pomoć u održavanju javnih i nerazvrstanih cesta, jedinica lokalne samouprave (u daljnjem tekstu: JLS) na području Primorsko-goranske županije.

**II.**

Pravo na podnošenje prijave imaju JLS iz točke I. ovog Poziva.

JLS ne mogu na ovu prijavu prijaviti projekt kojeg u 2019. godini sufinancira drugi odjel Primorsko-goranske županije.

Uvjeti koje JLS moraju zadovoljavati da bi se mogle prijaviti na javni poziv za pomoć u održavanju javnih i nerazvrstanih cesta su slijedeći:

* središte JLS mora biti na nadmorskoj visini od najmanje 450 metara nad morem
* visina učešća pojedine JLS u financiranju održavanja mora biti najmanje 50% od ukupno potrebnih sredstava.

**KRITERIJI ZA RASPODJELU I ODABIR**

**III.**

Kriteriji za raspodjelu i odabir projekata JLS koji će se sufinancirati iz Proračuna Primorsko-goranske županije su sljedeći:

* hitnoća postupanja,
* stupanj pripremljenosti tehničke, projektne i/ili ostale dokumentacije (troškovnik, snimak postojećeg stanja, idejno rješenje, idejni projekt, lokacijska dozvola i druga potrebna cjelovita dokumentacija).

**NAČIN PRIJAVE**

**IV.**

**Prijave** se dostavljaju u pisanoj formi i trebaju **obvezno** sadržavati:

1. ispunjen, ovjeren i potpisan **OBRAZAC** za prijavu (preuzima se na web stranicama Primorsko-goranske županije: [www.pgz.hr](http://www.pgz.hr))

**V.**

Prijave se mogu dostaviti na tri načina:

1. Poštom preporučeno u zatvorenoj omotnici na adresu:

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za pomoć u održavanju javnih i nerazvrstanih cesta)**

**Slogin kula 2, 51 000 Rijeka**

2. Osobnom dostavom u zatvorenoj omotnici preko pisarnice Primorsko-goranske županije na adresi

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za pomoć u održavanju javnih i nerazvrstanih cesta)**

**Slogin kula 2, 51 000 Rijeka**

3. putem elektronske pošte na adresu: pomorstvo@pgz.hr

Napomena: ukoliko se prijava dostavlja putem elektronske pošte potrebno je skenirati stranicu obrasca s ovjerenim potpisom i pečatom.

**ROK ZA PODNOŠENJE PRIJAVA**

**VI.**

Rok za podnošenje prijave je 28. veljače 2019. godine.

Prijave koji se ne dostave u roku i nepotpune prijave neće se razmatrati.

Pregled i ocjenjivanje pristiglih prijava na javni poziv obavlja Povjerenstvo za odabir projekata pomoći u održavanju javnih i nerazvrstanih cesta (u daljnjem tekstu: Povjerenstvo), kojeg na prijedlog pročelnice Upravnog odjela imenuje Župan iz reda službenika Upravnog odjela.

Sve dodatne informacije mogu se dobiti telefonom na broj 051/351-952.

**ROK ZA DONOŠENJE ODLUKE I NAČIN OBJAVE**

**VII.**

Odluku o odabiru prijavljenih projekata donosi Župan na prijedlog Povjerenstva. Odluka će se donijeti u roku 45 dana od dana objave javnog poziva.

Odluka o odabiru prijavljenih projekata JLS biti će objavljena na web stranici Primorsko-goranske županije.